PMIndiaData/PMIndiaSum huggingface dataset:
કેન્દ્રિય મંત્રીમંડળે આઠ નવી આઈઆઈટી સ્થાપવા માટેના ખર્ચના અંદાજોમાં સુધારાને મંજૂર કર્યો

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે આઠ નવી આઈઆઈટી – ભુવનેશ્વર, ગાંધીનગર, હૈદરાબાદ, ઈન્દોર, જોધપુર, મંડી,પટના અને રોપર ખાતે સ્થાપવા માટેના ખર્ચના અંદાજોમાં સુધારાને મંજૂરી આપી છે. વર્ષ 2008-09થી 2018-19ના 11 વર્ષના ગાળામાં આઠ નવી આઈઆઈટી સ્થાપવા માટે સુધારેલો ખર્ચનો અંદાજ રૂ. 13,990 કરોડ છે. પ્રોજેક્ટનો મૂળ ખર્ચ રૂ. 6080 કરોડ હતો. સમય લંબાવાને કારણે તેમજ સમયમર્યાદા લાંબી થવાને કારણે રૂ. 7910 કરોડ જેટલો ખર્ચ વધ્યો છે. પ્રોજેક્ટના અંતે પ્રત્યેક આઈઆઈટીમાં 2360 વિદ્યાર્થીઓનો સમાવેશ કરવાની ક્ષમતા હશે. 11મા વર્ષને અંતે, એટલે કે માર્ચ, 2019માં આ આઠ આઈઆઈટીમાં વિદ્યાર્થીઓનો સમાવેશ કરવાની કુલ ક્ષમતા 12880 હશે. આંકડાની દ્રષ્ટિએ સીધા લાભાર્થીઓ આશરે 12880 વિદ્યાર્થીઓ હશે. જોકે, અપ્રત્યક્ષ રીતે, આઠ નવી આઈઆઈટી સંશોધન, પુસ્તકો અને સંશોધન પત્રોના પ્રકાશન / પેટન્ટ્સ, ટ્રેડમાર્કસ / ડિઝાઈન્સના રજિસ્ટ્રેશન, ગુણવત્તા વધારતા કાર્યક્રમોના ક્ષેત્રે ગુણાત્મક અને ગુણવત્તાની દ્રષ્ટિએ વિકાસ લાવશે. ઉદ્યોગ અને સમગ્ર અર્થવ્યવસ્થાની કૌશલ્યપૂર્ણ ટેકનિકલ માનવશક્તિની ઉભરતી જરૂરિયાતો, આ નવી સંસ્થાઓના તાલીમબદ્ધ અધિકારીઓના પ્રતિભાસમૂહ દ્વારા પૂરી થશે તેવી ધારણા છે. આ ઉપરાંત, આ સંસ્થાઓ નોંધપાત્ર માળખાકીય સવલતો સાથે સંશોધન અને વિકાસનો માહોલ પૂરો પાડશે, જે નવા સંશોધનકારો અને દેશમાં તકનિકી શિક્ષણ આપતી દેશની અગ્રણી સંસ્થાઓ માટે સારી વિદ્યાશાખા આપશે. આઈઆઈટી, મહત્ત્વની રાષ્ટ્રીય સંસ્થાઓ છે અને વિશ્વભરમાં એનું બ્રાન્ડ નેઇમ છે. આઈઆઈટીની પેદાશોને ઉચ્ચ ક્રમાંક મળે છે અને દેશને તેણે ઘણી પ્રતિષ્ઠા અપાવી છે. તેના અનેક ભૂતપૂર્વ વિદ્યાર્થીઓએ દેશમાં રોજગાર સર્જન, સંપત્તિ સર્જન અને ટેકનોલોજી ડેવલપમેન્ટ માટે યોગદાન આપ્યું છે. આ ઉપરાંત, સંશોધન અને વિકાસ, ટેકનોલોજી નવિનીકરણ અને ઉદ્યોગસાહસિકતાના જુસ્સા દ્વારા આઈઆઈટી દેશના આર્થિક વિકાસમાં ફાળો આપે છે. પશ્ચાદ્ ભૂમિઃ જુલાઈ, 2008માં યોજાયેલી કેન્દ્રિય મંત્રીમંડળની બેઠકમાં આઠ નવી આઈઆઈટી – ભુવનેશ્વર, ગાંધીનગર, હૈદ્રાબાદ, ઈન્દોર, જોધપુર, મંડી, પટના અને રોપર ખાતે સ્થાપવાની મંજૂરી અપાઈ હતી. ડીપીઆર અને મંત્રીમંડળની મંજૂરી મુજબ પ્રત્યેક સંસ્થા રૂ. 760 કરોડ એટલે કે કુલ રૂ. 6080 કરોડના ખર્ચે આઠ નવી આઈઆઈટી સ્થાપવાની મંજૂરી હતી.
પ્રધાનમંત્રીએ મિઝોરમના લોકોને તેમના રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મિઝોરમના લોકોને તેમના રાજ્યના સ્થાપના દિવસની શુભેચ્છા પાઠવી છે. એક ટવીટમાં પ્રધાનમંત્રીએ કહ્યું, "મિઝોરમની મારી બહેનો અને ભાઈઓને તેમના રાજ્યના સ્થાપના દિનની શુભકામનાઓ. આખા રાષ્ટ્રને મહાન મિઝો સંસ્કૃતિ પર ગર્વ છે. મિઝોરમના લોકો પ્રકૃતિ સાથે સુમેળમાં જીવવા માટે તેમની દયા અને પ્રતિબદ્ધતા માટે જાણીતા છે. રાજ્યના સતત વિકાસ માટે પ્રાર્થના."
સ્વચ્છ ભારત અભિયાન માટેપ્રધાનમંત્રી ‘ગ્લોબલ ગોલકિપર એવોર્ડ’થી સન્માનિત

પ્રધાનમંત્રી શ્રી નરેન્દ્ર મોદીને 24 સપ્ટેમ્બર, 2019નાં રોજ બિલ એન્ડ મિલિન્દા ગેટ્સ ફાઉડેન્શન તરફથી સ્વચ્છ ભારત અભિયાન માટે ‘ગ્લોબલ ગોલકીપર’નો એવોર્ડ પ્રાપ્ત થયો હતો. આ પુરસ્કાર અર્પણ કરવાનોકાર્યક્રમ ન્યૂયોર્કમાં સંયુક્ત રાષ્ટ્રની સાધારણ સભા (યુએનજીએ)નાં સત્ર દરમિયાન યોજાયો હતો. પ્રધાનમંત્રીએ આ પુરસ્કાર સ્વચ્છ ભારત અભિયાનને જન આંદોલન બનાવવામાં અને પોતાનાં રોજિંદા જીવનનો ભાગ બનાવવા માટે પ્રયાસ કરનાર ભારતીયોને અર્પણ કર્યો હતો. પ્રધાનમંત્રીએ પુરસ્કાર સ્વીકાર્યા પછી કહ્યું હતું કે, “સ્વચ્છ ભારત અભિયાનની સફળતાનો શ્રેય ભારતીયોને જાય છે,જેમણે આ અભિયાનને પોતાનું આંદોલન બનાવ્યું છે અને ઇચ્છિત પરિણામો મળે એસુનિશ્ચિત કર્યું હતું.” મહાત્મા ગાંધીની 150મી જન્મજયંતીનાં વર્ષ પર પુરસ્કાર મળવાની બાબતને અંગત જીવન માટે એક મહત્ત્વપૂર્ણ ક્ષણ ગણાવીને પ્રધાનમંત્રીએ જણાવ્યું હતું કે, સ્વચ્છ ભારત અભિયાન એ વાતનો પુરાવો છે કે, 130 કરોડ ભારતીયો કોઈ પણ પડકાર ઝીલી શકવાની દૃઢતા ધરાવે છે. તેમણે ઉમેર્યું હતું કે, ભારતે મહાત્મા ગાંધીનાં સ્વપ્નનું સ્વચ્છ ભારત બનાવવાની દિશામાં નોંધપાત્ર પ્રગતિ કરી છે. પ્રધાનમંત્રીએ ઉમેર્યું હતું કે, “છેલ્લાં પાંચ વર્ષમાં 11 કરોડથી વધારે શૌચાલયોનું નિર્માણ થયું છે. આ અભિયાનથી દેશનાં ગરીબો અને મહિલાઓને સૌથી વધુ લાભ થયો છે. સ્વચ્છતા અને સ્વાસ્થ્ય સંબંધિત ફાયદા ઉપરાંત 11 કરોડ શૌચાલયોનાં નિર્માણથી ગામડાઓમાં આર્થિક પ્રવૃત્તિઓને પણ વેગ મળ્યો છે.” આંતરરાષ્ટ્રીય સ્તરે સ્વચ્છતાનોવ્યાપ વધારવા વિશે પ્રધાનમંત્રીએ કહ્યું હતું કે, ભારત અન્ય દેશો સાથે તેની કુશળતા અને અનુભવોને વહેંચવા તૈયાર છે, જેથી વિશ્વ ભરમાંસ્વચ્છતા વધારવા માટેના સહિયારો પ્રયાસ થઈ શકશે. પ્રધાનમંત્રીએ ફિટ ઇન્ડિયા મૂવમેન્ટ અને જલ જીવન મિશન જેવા અભિયાનોનેમિશન મોડમાં અમલમાં મુકી નિવારણાત્મક આરોગ્ય સેવાની દિશામાં ભારતનાં પ્રયાસોનો ઉલ્લેખ પણ કર્યો હતો.
ગ્રામિણ મહિલા સોલાર એન્જિનિયર્સ (સોલાર મામાસ) દાર-એ-સલામમાં પ્રધાનમંત્રી સમક્ષ કૌશ્લ્યતાનું પ્રદર્શન કરી રહ્યાં છે

તાન્ઝાનિયા અને અન્ય આફ્રિકન રાષ્ટ્રોનું 30 જેટલા સોલાર મામાસનું જૂથ આજે પ્રધાનમંત્રી સમક્ષ સોલાર સેન્ટર્ન્સના ફેબ્રિકેશન, રિપેર અને મેઈન્ટેનન્સ તથા ઘરવપરાશની લાઈટિંગ સિસ્ટમમાં તેમના કૌશલ્યનું પ્રદર્શન કરી રહ્યું છે. તેઓએ મધ નિષ્કર્ષણ અને ગૂંથણ કરેલી પ્રતિકૃતિ તથા `વી શેલ ઓવરકમ’ ગીત ગાયું હતું ભારત સરકારના સમર્થિત કાર્યક્રમના અંતર્ગત બેરફૂટ કોલેજ, તિલોનિયા (રાજસ્થાન) દ્વારા સોલાર લેન્ટર્ન્સ અને ઘરવપરાશની સોલાર લાઈટોના ફેબ્રિકેશન, ઈન્સ્ટોલેશન, ઉપયોગ અને મેઈન્ટેનન્સને દક્ષિણ આફ્રિકાના રુરલ વુમન્સ સોલાર એન્જિનિયર્સ (સોલાર મામાસ)ને પ્રોત્સાહન અને તાલીમ અપાય છે. તેઓએ તાન્ઝાનિયાના ઝાન્ઝીબાર આઈસલેન્ડ અને આફ્રિકાના અન્ય રાષ્ટ્રોમાં બેરફૂટ વુમેન્સ વોકેશનલ ટ્રેનિંગ કોલેજ ઊભી કરી છે, કે જેથી સોલોર ઈલેક્ટ્રીફિકેશન સ્કિલથી (તાલીમ) તેમને વાકેફ કરાય અને તાલીમાર્થિઓને સોલાર કીટ્સ પણ અપાય છે. આ કોલેજ વિવિધ મધમાખી ઉછેર, સીવણ જેવા ઉદ્યોગસાહસિકોને પણ સહકાર આપે છે. સોલાર મામાસ તેમના સમુદાયમાં સોલાર કિટ્સ ફેબ્રિકેટ અને ઈન્સ્ટોલ પણ કરે છે તથા હવે આ સોલાર ઈલેકટ્રિફિકેશન સિસ્ટમની જાળવણી પણ કરે છે.
સંયુક્ત રાષ્ટ્ર મહાસભાની બેઠક દરમિયાન કેરેબિયન દેશોનાં સમૂહ (કેરિકોમ)નાં નેતાઓ સાથે પ્રધાનમંત્રીની બેઠક

પ્રધાનમંત્રી શ્રી નરેન્દ્ર મોદીએ ન્યૂયોર્કમાં સંયુક્ત રાષ્ટ્ર મહાસભાની બેઠકનાં પ્રસંગે 25 સપ્ટેમ્બર, 2019નાં રોજ કેરેબિયન દેશોનાં સમૂહ (કેરિકોમ)નાં નેતાઓ સાથે અલગથી બેઠક યોજી હતી. આ મુલાકાતમાં કેરિબિયન દેશો અને ભારતનાં ઐતિહાસિક અને મધુર સંબંધોમાં એક નવી ગતિ જોવા મળી. સેન્ટ લૂસિયાનાં પ્રધાનમંત્રી એલન ચેસ્ટનેટ અને કેરિકોમનાં વર્તમાન અધ્યક્ષે બેઠકની સહ-અધ્યક્ષતા કરી હતી. આ બેઠકમાં એન્ટિગુઆ અને બારબુડા, બારબાડોસ, ડોમિનિકા, જમૈકા, સેન્ટ કિટ્સ એન્ડ નેવિસ, સેંટ લૂસિયા, સેંટ વિંસેટ અને ગ્રેનેડાઇન્સ, ત્રિનિદાદ અને ટોબેગોનાં વડાઓ, સૂરિનામનાં ઉપરાષ્ટ્રપતિ અને બહામાસ, બેલીઝ, ગ્રેનાડા, હૈતી અને ગુયાનાનાં વિદેશ મંત્રીઓ સામેલ થયા હતાં. આ પ્રાદેશિક સ્તરે કેરિકોમનાં નેતાઓ સાથે પ્રધાનમંત્રી મોદીની પહેલી બેઠક હતી, જેમાં દ્વિપક્ષીય અને પ્રાદેશિક એમ બંને સંદર્ભમાં ભારત અને કેરેબિયન ભાગીદારી દેશો વચ્ચે સંબંધોને ગાઢ બનાવવા અને વધારે મજબૂત બનાવવા પર પ્રકાશ ફેંકવામાં આવ્યો હતો. પ્રધાનમંત્રી મોદીએ કેરિકોમની સાથે રાજકીય, આર્થિક અને સાંસ્કૃતિક જોડાણને મજબૂત કરવા માટે ભારતની દ્રઢ પ્રતિબદ્ધતાનો પુનરોચ્ચાર કર્યો હતો. તેમણે કેરેબિયન દેશોની સાથે મૈત્રીપૂર્ણ સંબંધોને એક જીવંત અને સ્થાયી કડી સ્વરૂપે ત્યાં દસ લાખથી વધારે ભારતીય પ્રવાસીઓની ઉપસ્થિતિનો ઉલ્લેખ કર્યો હતો. આ બેઠકમાં રાજકીય અને સંસ્થાગત સંવાદ પ્રક્રિયાઓને મજબૂત કરવા, આર્થિક સહયોગને પ્રોત્સાહન આપવા, વેપાર અને રોકાણને વદારવા તેમજ બંને દેશોનાં લોકો વચ્ચે પરસ્પર સંપર્કને વધારે વ્યાપક બનાવવા પર ચર્ચાવિચારણા કરવામાં આવી હતી. આ પ્રસંગે પ્રધાનમંત્રી મોદીએ ક્ષમતા નિર્માણ, વિકાસ કાર્યોમાં સહાયતા અને કટોકટી વ્યવસ્થાપનમાં કેરિકોમ દેશોની સાથે ભાગીદારી પર ભાર મૂક્યો હતો. તેમણે કેરિકોમ દેશોને આંતરરાષ્ટ્રીય સૌર ગઠબંધન અને આપત્તિનો સામનો કરવા અવરોધક માળખાગત રચના માટે ગઠબંધનમાં સામેલ થવા આમંત્રણ આપ્યું હતું. પ્રધાનમંત્રી આ સાથે કેરેબિયન ક્ષેત્ર અને ખાસ કરીને બહામાસમાં તોફાન ડોરિયનથી મોટા પાયે થયેલા વિનાશ પર પોતાની સંવેદના વ્યક્ત કરી હતી. ભારતે આ કુદરતી આપત્તિનો સામનો કરવા માટે બહામાસ માટે એક મિલિયન અમેરિકન ડોલરની નાણાકીય સહાયતા પ્રદાન કરી છે. આ બેઠકમાં પ્રધાનમંત્રી મોદીએ કેરિકોમમાં સામુદાયિક વિકાસ યોજનાઓ માટે 14 મિલિયન અમેરિકન ડોલર અને સૌર નવીનીકરણ ઊર્જા તથા આબોહવામાં પરિવર્તન સાથે સંબંધિત યોજનાઓ માટે 150 મિલિયન ડોલરની લાઇન ઓફ ક્રેડિટની ઘોષણા કરી હતી. તેમણે આ દેશોમાં ભારત દ્વારા નાણાકીય પોષણ કેન્દ્રોને વિકસિત કરવા જોર્જેટ, ગુયાનામાં પ્રાદેશિક ઇન્ફોર્મેશન ટેકનોલોજી કેન્દ્ર તથા ગયાના અને બેલીઝમાં પ્રાદેશિક વ્યાવસાયિક તાલીમ કેન્દ્રની સ્થાપના કરવાની પણ જાહેરાત કરી હતી. ભારતીય પક્ષે કેરિકોમ દેશોની જરૂરિયાતોને અનુરૂપ ત્યાં ક્ષમતા નિર્માણ અભ્યાસક્રમો, તાલીમ અને ભારતીય નિષ્ણાતોની પ્રતિનિયુક્તિ પર પણ સંમતિ વ્યક્તિ કરી હતી. તેમણે નજીકનાં ભવિષ્યમાં ભારતની યાત્રા માટે કેરિકોમથી એક સંસદીય પ્રતિનિધિમંડળને પણ આમંત્રણ આપ્યું હતું. કેરિકોમનાં નેતાઓએ પ્રધાનમંત્રી મોદી દ્વારા બંને પક્ષો વચ્ચે જોડાણ અને સહયોગને મજબૂત કરવા માટે પ્રસ્તાવિત પહેલને આવકાર આપ્યો હતો અને પોતપોતાની સરકારો તરફથી એને પૂર્ણ સમર્થન આપવાનું આશ્વાસન આપ્યું હતું. આ પ્રસંગે બંને પક્ષો વચ્ચે સંભવિત ક્ષેત્રોમાં સહયોગને વેગ આપવા અને આ માટે થતાં ઉપાયો માટે એક સંયુક્ત કાર્ય દળ રચવાનો નિર્ણય લેવામાં આવ્યો હતો.
પ્રધાનમંત્રીએ સંસદમાં કૃષિ વિધેયક પસાર થવા બદલ શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સંસદમાં કૃષિ વિધેયક પસાર થવા બદલ ખેડૂતોને શુભેચ્છા પાઠવી છે અને તેને ભારતીય કૃષિના ઇતિહાસમાં એક ઐતિહાસિક ક્ષણ ગણાવી છે. શ્રેણીબદ્ધ ટ્વિટમાં પ્રધાનમંત્રીએ કહ્યું કે, "ભારતીય કૃષિના ઇતિહાસમાં એક ઐતિહાસિક ક્ષણ! સંસદમાં મહત્વના વિધેયક પસાર થવા બદલ અમારા મહેનતુ ખેડૂતોને અભિનંદન, જે કૃષિ ક્ષેત્રનું સંપૂર્ણ રૂપાંતરણ સુનિશ્ચિત કરશે તેમજ કરોડો ખેડુતોને સશક્ત કરશે. દાયકાઓ સુધી ભારતીય ખેડૂત વિવિધ અવરોધ દ્વારા બંધાયેલો હતો અને વચેટિયાઓ દ્વારા હેરાન કરવામાં આવતો હતો. સંસદ દ્વારા પસાર કરાયેલા બિલ ખેડૂતોને આવી મુશ્કેલીઓથી મુક્ત કરશે. આ બિલ ખેડૂતોની આવક બમણી કરવા અને તેમના માટે મોટી સમૃદ્ધિ સુનિશ્ચિત કરવાના પ્રયત્નોમાં ગતિ આપશે. આપણા કૃષિ ક્ષેત્રને અવનવી તકનીકની ખૂબ જરૂર છે જે મહેનતુ ખેડૂતોને સહાય કરે. હવે બિલ પસાર થતાં અમારા ખેડૂતોને ભાવિ તકનીક સરળતાથી મળશે જે ઉત્પાદનને વેગ આપશે અને સારા પરિણામો આપશે. આ એક આવકારદાયક પગલું છે. મેં એ પહેલાં કહ્યું હતું અને ફરી એક વાર કહું છું: “એમએસપીની સિસ્ટમ રહેશે. સરકારી ખરીદી ચાલુ રહેશે. અમે અહીં અમારા ખેડૂતોની સેવા કરવા આવ્યા છીએ. અમે તેમને સમર્થન આપવા અને તેમની આવનારી પેઢીનું સારું જીવન સુનિશ્ચિત કરવા માટે શક્ય તેટલું કરીશું."
પ્રધાનમંત્રીએ વારાણસીમાં નિર્માણાધીન ફ્લાયઓવરનાં ધસી પડવાથી મૃત્યુ પામેલા લોકોના પરિવારો માટે પીએમએનઆરએફમાંથી નાણાકીય મદદની જાહેરાત કરી

પ્રધાનમંત્રી શ્રી નરેન્દ્ર મોદીએ 15 મે, 2018ના રોજ વારાણસીમાં નિર્માણાધીન ફ્લાયઓવર ધસી પડવાથી મૃત્યુ પામેલા લોકો માટે પ્રધાનમંત્રી રાષ્ટ્રીય આપત્તિ ભંડોળમાંથી રૂ. બે લાખ પ્રતિ વ્યક્તિ નાણાકીય મદદ આપવાની મંજૂરી આપી છે. પ્રધાનમંત્રીએ નિર્માણાધીન ફ્લાયઓવર ધસી પડવાથી ઇજાગ્રસ્ત થયેલા લોકો માટે પણ રૂ. 50,000 પ્રતિ વ્યક્તિ નાણાકીય મદદ આપવા મંજૂરી આપી છે.
પ્રધાનમંત્રીએ શ્રી કે. કામરાજને તેમની જન્મજયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ શ્રી કે. કામરાજને તેમની જન્મજયંતી પર યાદ કર્યા છે. શ્રી મોદીએ કહ્યું કે શ્રી કે. કામરાજે ભારતના સ્વાતંત્ર્ય સંગ્રામમાં અવિશ્વસનીય યોગદાન આપ્યું છે અને એક દયાળુ પ્રશાસક તરીકેની છાપ ઊભી કરી છે. પ્રધાનમંત્રીએ ટ્વીટ કર્યું; "શ્રી કે. કામરાજ જીને તેમની જન્મજયંતી પર યાદ કરીએ છીએ. તેમણે ભારતના સ્વાતંત્ર્ય સંગ્રામમાં અદમ્ય યોગદાન આપ્યું હતું અને એક દયાળુ પ્રશાસક તરીકેની છાપ ઊભી કરી હતી. તેમણે ગરીબી અને માનવીય દુઃખ દૂર કરવા માટે સખત મહેનત કરી હતી. તેમણે આરોગ્ય અને શિક્ષણમાં સુધારો કરવા પર પણ ધ્યાન કેન્દ્રીત કર્યું હતું."
કેબિનેટે ભારત અને સંયુક્ત આરબ અમીરાત વચ્ચેના ઊર્જા કાર્યક્ષમતા સેવાઓ પૂરી પાડનારા ક્ષેત્રમાં થયેલા સમજૂતી કરારોને પૂર્વવર્તી મંજૂરી આપી.

પ્રધાનમંત્રી શ્રીનરેન્દ્ર મોદીની અધ્યક્ષતામાં મળેલા કેન્દ્રીય મંત્રી મંડળે ઊર્જા વ્યવસ્થાપન અને સંરક્ષણના ક્ષેત્રમાં વિવિધ સેવાઓ પૂરી પાડવા માટે વાણીજ્ય અને ઉદ્યોગ મંત્રાલયના ઔદ્યોગિક પોલીસી અને પ્રમોશન વિભાગ હેઠળ આવેલી સ્વાયત્ત સંસ્થા નેશનલ પ્રોડ્કટીવીટી કાઉન્સિલ તથા સંયુક્ત આરબ અમીરાતના અલ એતિહાદ એનર્જી સર્વિસીસ વચ્ચે થયેલા સમજૂતી કરારો (એમઓયુ)ને તેની પૂર્વ વર્તી મંજૂરી આપી દીધી છે. આ સમજૂતી કરારો હેઠળ એનપીસી નીચે મુજબની સેવાઓ પૂરી પાડશે. ઊર્જા મૂલ્યાંકન સેવાઓ ઊર્જા ઓડિટરની તાલીમ અને પ્રમાણીકરણ ડીમાન્ડ સાઈડ મેનેજમેન્ટ દરમિયાન, અલ એતિહાદ ઈએસ કેસ ઉપરના તમામ યોગ્ય પ્રોજેક્ટ્સમાં કેસ આધારિત નીચે મુજબની સેવાઓ પૂરી પાડશે. સંયુક્ત આરબ અમીરાતમાં યુએઈ સરકાર અને ખાનગી માલિકીની સંસ્થાઓ તરફથી ગ્રાહક સહાય યુએઈમાં ફિલ્ડ ઓડિટિંગ વ્યવસાયિકો માટે તમામ સ્થાનિક સહાય. યુએઈમાં એનર્જી ઓડિટરની તાલીમ અને પ્રમાણીકરણ માટે તમામ સ્થાનિક સહાય. યુએઈ સ્થિત ઉદ્યોગોને ડિમાન્ડ સાઈડ મેનેજમેન્ટને લગતી તમામ સહાય. આ સમજૂતી કરાર વડે એનપીસી, દુબઈ તથા અન્ય ગલ્ફ કોઓપરેશન કાઉન્સિલ (જીસીસી)ના સભ્ય દેશોમાં ઊર્જા નિર્માણ અને ઊર્જા કાર્યક્ષમતા જેવા ક્ષેત્રોમાં સંસ્થાકીય માળખાનો વિકાસ કરવા માટે ઉચ્ચગુણવત્તાયુક્ત તકોનું નિર્માણ કરી શકાશે. ઉપરાંત તે સતત બદલાઈ રહેલા આંતરરાષ્ટ્રીય વ્યવસાયિક ફલક પર એનપીસીની ક્ષમતા અને સ્પર્ધાત્મકતાનું નિર્માણ કરવા માટે વધુ માન્યતા અને એક્સપોઝર પૂરું પાડશે. આ એમઓયુ અન્ય આંતરરાષ્ટ્રીય સહયોગી ભાગીદારો સાથેના જોડાણમાં પૂર્વવર્તી હશે અને તેઆ ક્ષેત્રમાં એનપીસીના દ્રષ્ટિબિંદુને પણ વધારશે.
પ્રધાનમંત્રી સમક્ષ સચિવોના બે જૂથોએ સ્વાસ્થ્ય, સાફસફાઈ અને શહેરી વિકાસ તથા વાણિજ્ય અને ઉદ્યોગ પર વિચારો પ્રસ્તુત કર્યા

ભારત સરકારના સચિવોના બે જૂથોએ આજે પ્રધાનમંત્રી શ્રી નરેન્દ્ર મોદી સમક્ષ સ્વાસ્થ્ય, સાફસફાઈ અને શહેરી વિકાસ તથા વાણિજ્ય અને ઉદ્યોગ પર વિચારો પ્રસ્તુત કર્યા હતા. આ પ્રસંગે કેન્દ્રિય મંત્રીઓ અને નીતિ આયોગના અધિકારીઓ પણ ઉપસ્થિત રહ્યાં હતાં. અત્યારે વર્તમાન શ્રેણીમાં કુલ નવ પ્રેઝન્ટેશન થવાના છે, જેમાંથી શાસન સાથે સંબંધિત વિવિધ થીમ પર કુલ સાત પ્રેઝન્ટેશન થયાં છે.
બેંગકોકમાં 16માં આસિયાન-ભારત શિખર સંમેલનના ઉદ્ઘાટન સત્રમાં પ્રધાનમંત્રીના સંબોધનનો મૂળપાઠ

મહામહિમ પ્રધાનમંત્રી પ્રયુત ચાન-ઓ-ચા, મહાનુભવો, યોર મેજેસ્ટી, મને ભારત-આસિયાન શિખર સંમેલનમાં એક વાર ફરી તમારી સાથે મુલાકાત કરીને પ્રસન્નતા અનુભવી રહ્યો છું. હું થાઈલેન્ડને ઉત્કૃષ્ટ વ્યવસ્થા અને ઉચ્ચકોટિના આતિથ્ય માટે આભાર પ્રગટ કરું છું. હું વિયેતનામને પણ આવતા વર્ષે આસિયાન અને ઇસ્ટ એશિયા શિખર સંમેલનની અધ્યક્ષતા માટે શુભકામનાઓ પાઠવું છું. મહાનુભાવો, હું ભારત અને આસિયાનની વચ્ચે ઇન્ડો-પેસિફિક આઉટલુકના પારસ્પરિક સમન્વયનું સ્વાગત કરું છું. ભારતની એક્ટ ઇસ્ટ પોલીસી આપણા ઇન્ડો-પેસિફિક વિઝનનો એક મહત્વપૂર્ણ ભાગ છે. આસિયાન અમારી એક્ટ ઇસ્ટ પોલીસીનું હાર્દ છે અને હંમેશા રહેશે. સંકલિત, સંગઠિત અને આર્થિક રૂપથી વિકાસશીલ આસિયાન ભારતના પાયાગત હિતમાં છે. અમે વધુ મજબૂત સ્તરીય, દરિયાઈ અને હવાઈ સંપર્ક તેમજ ડિજિટલ લિંકના માધ્યમથી આપણી ભાગીદારીને વધુ વધારવા માટે પ્રતિબદ્ધછીએ. ભૌતિક અને ડીજીટલ જોડાણ માટે 1 બિલીયન ડોલરની લાઈન ઓફ ક્રેડિટ ઉપયોગી સાબિત થશે. અમારો ઈરાદો અધ્યયન, સંશોધન, વેપાર અને પ્રવાસન માટે લોકોના આવાગમનને ઘણા અંશે વધારવાનો છે. આ લક્ષ્યને પ્રાપ્ત કરવા માટે ભારત આસિયાનની સાથે પારસ્પરિક હિતોના ક્ષેત્રમાં ભાગીદારી વધારવા માટે તૈયાર છે. ગયા વર્ષેયાદગાર શિખર સંમેલન અને સિંગાપોરમાં અનૌપચારિક સમિટમાં લેવામાં આવેલ નિર્ણયોને લાગુ કરવાથી આપણી વચ્ચે વધુ ઘનિષ્ઠતા વધી છે. કૃષિ, વિજ્ઞાન, સંશોધન, આઈસીટી અને એન્જીનિયરીંગ જેવા ક્ષેત્રોમાં ક્ષમતા નિર્માણ અને ભાગીદારીને વધુ વધારવા માટે અમે તૈયાર છીએ. હું હમણાં તાજેતરમાં આસિયાન-ભારત એફટીએની સમિક્ષાના નિર્ણયનું સ્વાગત કરું છું. તેનાથી આપણા આર્થિક સંબંધો માત્ર મજબૂત જ નહી બને પરંતુ આપણો વેપાર પણ વધુ સંતુલિત થશે. દરિયાઈ સુરક્ષા, બ્લુ ઈકોનોમી અને માનવીય સહાયતાના ક્ષેત્રોમાં પણ આપણી ભાગીદારીને અમે મજબૂત બનાવવા માંગીએ છીએ. મહામહિમના વિચારોને સાંભળ્યા બાદ હું કેટલાક પાસાઓ પર વિસ્તૃત રીતે વાત કરવા માંગું છું. હું ફરી એકવાર થાઈલેન્ડનો અને આપ સૌનો હૃદયપૂર્વક ખૂબ ખૂબ આભાર પ્રગટ કરું છું.
ભારત અને કેનેડા દ્વારા સંયુક્તપણે બહાર પડાનારી ટપાલ ટીકીટ અંગે કેબિનેટને માહિતી અપાઈ

પ્રધાનમંત્રી શ્રી નરેન્દ્ર મોદીના અધઘ્યક્ષ પદે મળેલી કેન્દ્રીય કેબિનેટને માહિતી આપવામાં આવી કે ભારત અને કેનેડાએ “દિવાળી”ના વિષય પર સંયુક્તપણે બે સ્મારક ટપાલ ટીકીટ બહાર પાડવા પરસ્પર સહમતી દર્શાવી છે. આ સંયુક્ત ટિકિટો તા. 21 સપ્ટેમ્બર, 2017ના રોજ બહાર પાડવામાં આવશે. આ અંગે એક સમજૂતિ કરાર (
પ્રધાનમંત્રીએ નેવી ડે પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નેવી ડે પર ભારતીય નૌકાદળના કર્મચારીઓ અને તેમના પરિવારોને શુભેચ્છા પાઠવી છે. પ્રધાનમંત્રીએ કહ્યું કે “”ભારતીય નૌકાદળ અને તેમના પરિવારોના દરેક શૂરવીરોને નેવી ડેની શુભેચ્છા. રાષ્ટ્રની સુરક્ષા માટે આપણે નૌકાદળના આભારી છીએ અને આપત્તી સમયે નૌકાદળની ભૂમિકા પ્રશંસાને પાત્ર છે.”
પ્રધાનમંત્રી શ્રીએ મધ્યપ્રદેશના ગ્વાલિયરમાં માર્ગ અકસ્માતમાં મૃત્યુ પામનારા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના ગ્વાલિયરમાં માર્ગ અકસ્માતમાં મૃત્યુ પામનારા લોકો પ્રત્યે શોક વ્યક્ત કર્યો. પ્રધાનમંત્રી શ્રીએ ટ્વીટમાં કહ્યું, ‘મધ્યપ્રદેશના ગ્વાલિયરમાં થયેલા માર્ગ અકસ્માતથી અત્યંત દુઃખ પહોંચ્યું છે. મૃતકોના પરિજનો પ્રત્યે હું સંવેદના વ્યક્ત કરૂં છું. આ સાથે જ ઘાયલો ઝડપથી સ્વસ્થ થાય એવી કામના કરૂં છું.’
પ્રધાનમંત્રીએ બાંગ્લાદેશના પ્રધાનમંત્રીનો આભાર વ્યક્ત કર્યો

પ્રધાનમંત્રી શ્રી નરેન્દ્ર મોદીએ કોવિડ-19 ઇમર્જન્સી ફંડમાં યોગદાન આપવા બદલ બાંગ્લાદેશના પ્રધાનમંત્રી શ્રીમતી શેખ હસીનાનો આભાર વ્યક્ત કર્યો હતો. પ્રધાનમંત્રીએ કહ્યું હતું કે, “કોવિડ-19 ઇમર્જન્સી ફંડમાં 1.5 મિલિયન ડૉલરનુ યોગદાન આપવાની જાહેરાત કરવા બદલ બાંગ્લાદેશના પ્રધાનમંત્રી શ્રીમતી શેખ હસીનાનો આભાર. પરસ્પર સમન્વય અને સાથે મળીને કામ કરવાથી આપણે કોવિડ-19ના પડકારને જીતી શકીશું”
રાજ્યપાલોના સંમેલનના સમાપન સત્રમાં પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવન ખાતે રાજ્યપાલોની પરિષદના સમાપન સત્રને સંબોધન કર્યું હતું. આ પરિષદ દરમિયાન થયેલા વિવિધ સૂચનો અને ચર્ચાઓની પ્રધાનમંત્રીએ પ્રશંસા કરી હતી તેમજ તેને આવકારી હતી. રાજ્યોમાં ભાગીદારીને ઉત્તેજન આપતી, સાંસ્કૃતિક આપ-લે અને લોકોથી લોકોના સંપર્કને વેગ આપતી ‘એક ભારત, શ્રેષ્ઠ ભારત’ ઝુંબેશને મજબૂત બનાવવા માટે પ્રધાનમંત્રીએ રાજ્યપાલોને હાકલ કરી હતી. ભારતના વિવિધ રાજ્યો વચ્ચે એકતા અને અખંડિતતાને પ્રોત્સાહન આપવા માટે નવા માર્ગો અપનાવવાની જરૂરિયાત પર તેમણે ભાર મૂક્યો હતો. પ્રધાનમંત્રીએ રાજ્યપાલોને વિવિધ યુનિવર્સિટીના કુલાધિપતિ તરીકે શિક્ષણમાં વિવિધ સ્તરે જોવા મળતા કૌશલ્યને પ્રોત્સાહિત કરવાનો પણ અનુરોધ કર્યો હતો. તેમણે કહ્યું હતું કે ભારતીય યુનિવર્સિટીઓને વૈશ્વિક કક્ષાની યુનિવર્સિટી મહત્વાકાંક્ષા હોવી જોઇએ અને રાજ્યપાલો આ પરિવર્તન લાવવામાં મહત્વની ભૂમિકા અદા કરી શકે તેમ છે. આ બાબતે તેમણે આઈઆઇએમ, અને મુખ્ય 10 જાહેર અને 10 ખાનગી યુનિવર્સિટીમાં સ્વાયત્તતા લાવવા માટેની કેન્દ્ર સરકારની પહેલનું ઉદાહરણ આપ્યું હતું. પ્રધાનમંત્રીએ જણાવ્યું હતું કે કેન્દ્ર સરકાર સામાન્ય માનવીનાં જીવનને સરળ બનાવવા આગળ વધી રહી છે. તેમણે જણાવ્યું કે જાહેર જીવનના પોતાના બહોળા અનુભવ થકી રાજ્યપાલો નાગરિક સંસ્થાઓ અને સરકારી વિભાગોને આ મુદ્દે કાર્ય કરવા વચનબદ્ધ થવા માટે પ્રેરણા આપી શકે છે. પ્રધાનમંત્રીએ કેન્દ્ર સરકારની મહત્વાકાંક્ષી યોજના આરોગ્ય વીમા યોજના આયુષમાન ભારત વિશે પણ વિસ્તૃત ચર્ચા કરી હતી. પ્રધાનમંત્રી શ્રી નરેન્દ્ર મોદીએ જણાવ્યું હતું કે 2022માં ભારતની સ્વતંત્રતાના 75 વર્ષની ઉજવણી જેવા અવસરો અને 2019માં મહાત્મા ગાંધીની 150મી જન્મજયંતી જેવા પ્રસંગો વિકાસના ઉદ્દેશો અને લક્ષ્યાંકો સિદ્ધ કરવા માટે સીમાચિહ્નરૂપ બની રહે તેવી પ્રેરણા આપી શકાય તેમ છે. તેમણે ઉમેર્યું કે આગામી કૂંભ મેળા જેવા પ્રસંગો પણ રાષ્ટ્રના હિત માટેના વિવિધ હેતુને પાર પાડવા માટે પ્રેરક બની શકે છે.
પ્રધાનમંત્રીએ હાપુડ, યુપીમાં કેમિકલ ફેક્ટરીમાં થયેલા અકસ્માતને કારણે થયેલી જાનહાનિ બદલ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના હાપુડમાં એક કેમિકલ ફેક્ટરીમાં થયેલા અકસ્માતને કારણે થયેલા જાનહાનિ પર ઊંડો શોક વ્યક્ત કર્યો છે. એક ટ્વીટમાં, પ્રધાનમંત્રીએ કહ્યું; “ઉત્તર પ્રદેશના હાપુડની કેમિકલ ફેક્ટરીમાં થયેલી દુર્ઘટના હૃદયવિદારક છે. તેમાં જે લોકોએ જીવ ગુમાવવા પડ્યા છે, તેમના પરિવારજનો પ્રત્યે હું મારી સંવેદનાઓ વ્યક્ત કરૂં છું. ઘાયલોના ઈલાજ અને અન્ય દરેક શક્ય મદદ માટે રાજ્ય સરકાર તત્પરતાથી કાર્યરત છેઃ
પ્રધાનમંત્રીએ સ્વતંત્રતા સેનાની બાઘા જતિનના બલિદાન દિવસની શતાબ્દી પર તેમને નમન કર્યું

પ્રધાનમંત્રી શ્રી નરેન્દ્ર મોદીએ સ્વતંત્રતા સેનાની બાઘા જતિનના બલિદાન દિવસની શતાબ્દી પર તેમને નમન કર્યું છે. પોતાના સંદેશમાં પ્રધાનમંત્રીએ જણાવ્યું હતું કે “હું બાઘા જતિનના બલિદાન દિવસની શતાબ્દી પર નમન કરું છું. માતૃભૂમિ માટે તેમનું શૌર્ય અને બલિદાન હંમેશાં યાદ કરવામાં આવશે.”
હાઇડ્રોકાર્બન ઉત્ખનન અને લાઇસન્સિંગ નીતિ (મદદ)ને કેબિનેટની મંજૂરી

વડાપ્રધાન નરેન્દ્ર મોદીની અધ્યક્ષતામાં કેન્દ્રીય મંત્રીમંડળે (કેબિનેટ) હાઇડ્રોકાર્બન ઉત્ખનન અને લાઇસન્સિંગ નીતિ (મદદ)ને મંજૂરી આપી દીધી છે. આ નીતિની મુખ્ય બાબતો આ મુજૂબ છે : 1. હાઇડ્રોકાર્બનના તમામ સ્વરૂપોને ઉત્ખનન અને ઉત્પાદન માટે એકસમાન લાયસન્સ 2. ખુલ્લી એકર-વિસ્તાર નીતિ 3. રાજકોષીય ભાગીદારીવાળા મોડલના સંચાલનમાં સરળતા 4. ઉત્પાદિત કાચા તેલ અને કુદરતી ગેસના માર્કેટિંગ અને કિંમત નિર્ધારણ સંબંધી આઝાદી આ નિર્ણયથી ઓઇલ અને ગેસનું સ્થાનિક ઉત્પાદન વધશે. આ ક્ષેત્રમાં પૂરતું રોકાણ આવશે અને મોટી સંખ્યામાં રોજગારીની તકો સર્જાશે. આ નીતિનો ઉદ્દેશ પારદર્શકતા વધારવાનો અને શાસકીય ભેદભાવમાં ઘટાડો કરવાનો છે. એકસમાન લાયસન્સના પરવાનાધારકોને સિંગલ લાયસન્સ અંતર્ગત પરંપરાગતની સાથે બિનપરંપરાગત ઓઇલ અને ગેસ સંસાધનોનું ઉત્ખનન કરવું શક્ય બનશે. જેમાં સીબીએમ, શેલ ગેસ-ઓઇલ,ટાઇટ ગેસ અને ગેસ હાઇડ્રેટ પણ સામેલ છે. ખુલ્લી એકર-વિસ્તાર નીતિથી ઇએન્ડ પી કંપનીઓ માટે સૂચિત વિસ્તારમાંથી બ્લોક્સની પસંદગી કરવી શક્ય બનશે. બહુવિધ રોકાણ અને કિંમત વસૂલી-ઉત્પાદન સંબંધી ચૂકવણી પર આધારિત ભાગીદારીવાળી વર્તમાન રાજકોષીય વ્યવસ્થાનું સ્થાન રાજકોષીય ભાગીદારીવાળું એવું મોડેલ લેશે, જેનું સંચાલન કરવું સરળ હશે. અગાઉના કોન્ટ્રાક્ટ નફામાં ભાગીદારીના અભિગમ પર આધારિત હતા, જેમાં કિંમતની વસૂલાત બાદ સરકાર અને પરવાનાધારકો વચ્ચે નફાની ભાગીદારી નક્કી કરવામાં આવતી હતી. નફામાં ભાગીદારીવાળી વ્યવસ્થામાં સરકાર માટે ખાનગી ભાગીદારોના ખર્ચ સંબંધિત વિવરણોની તપાસ કરવી જરૂરી બની ગઈ હતી, જેમાં ઘણો વિલંબ થવા લાગ્યો હતો અને ઘણા વિવાદો પણ ઊઠીને સામે આવ્યા હતા. નવી વ્યવસ્થામાં સરકારનો તેની સાથે કોઈ સંબંધ નહીં રહે કે કેટલો ખર્ચ આવ્યો છે. એટલું જ નહીં, સરકારને ઓઇલ, ગેસ વગેરેના વેચાણથી મળતા કુલ રાજકોષીયનો એક હિસ્સો પણ મળશે. જે ઇઝ ઓફ ડુંઇંગ બિઝનેસ – કારોબારમાં સરળતા લાવવાની સરકારની નીતિને અનુરૂપ છે. અપતટીય ક્ષેત્રોમાં ઉત્ખનન અને ઉત્પાદનમાં રહેલા મોટા જોખમ અને ખર્ચને ધ્યાનમાં રાખતા એન.ઇ.એલ.પી. સાથે જોડાયેલી રોયલ્ટીના દરો કરતાં આ ક્ષેત્રો માટે અપેક્ષાકૃત ઓછા રોયલ્ટી દર નક્કી કરવામાં આવ્યા છે. જેથી ઉત્ખનન અને ઉત્પાદનમાં વધારો થઈ શકે. રોયલ્ટીના દરોની એક વર્ગીકૃત વ્યવસ્થા શરૂ કરવામાં આવી છે, જેમાં ખારા પાણીમાં ઉત્ખનન માટે વધુ દર રાખવામાં આવ્યા છે,જ્યારે ઊંડા પાણી અને ખૂબ જ ઊંડા પાણીમાં ઉત્ખનન માટે અપેક્ષાકૃત ઓછા દર રાખવામાં આવ્યા છે. આ સાથે જ અંદરના (ઓનલેન્ડ) ક્ષેત્રો માટે રોયલ્ટીના દરો યથાવત્ રાખવામાં આવ્યા છે. જેથી રાજ્ય સરકારને મળતાં રાજકોષને કોઈ અસર ના થાય. એન.ઇ.એલ.પી.ની પદ્ધતિ મુજબ જ નીતિ અંતર્ગત પણ કરારથી અપાતા બ્લોક્સ પર ઉપકર અને આયાત ડ્યૂટી નહીં લગાવવામાં આવે. આ બ્લોક્સમાંથી ઉત્પાદિત થતાં કાચાતેલ અને કુદરતી ગેસ માટે માર્કેટિંગ સંબંધિત આઝાદી પણ આ નીતિમાં આપવામાં આવી છે. આ લઘુતમ સરકાર, મહત્તમ શાસનની સરકારની નીતિને અનુરૂપ છે.
પ્રધાનમંત્રીએ શ્રીલંકામાં થયેલા ભયાનક વિસ્ફોટની નિંદા કરી

પ્રધાનમંત્રી શ્રી નરેન્દ્ર મોદીએ શ્રીલંકામાં થયેલા ભયાનક વિસ્ફોટની કડક શબ્દોમાં નિંદા કરી હતી. પ્રધાનમંત્રીએ કહ્યું, “શ્રીલંકામાં થયેલા ભયાનક વિસ્ફોટની હું કડક શબ્દોમાં નિંદા કરું છું. આપણા ક્ષેત્રમાં આ પ્રકારની બર્બરતા માટે કોઈ સ્થાન નથી. ભારત દેશ શ્રીલંકાના નાગરિકો સાથે દૃઢતાપૂર્વક ઉભો છે. શોકસંતપ્ત પરિવારજનો અને ઈજાગ્રસ્ત લોકો સાથે મારી સહાનુભૂતિ વ્યક્ત કરું છું”
પ્રધાનમંત્રીએ દેશવાસીઓને રાષ્ટ્રીય ટેકનોલોજી દિવસની શુભકામના પાઠવી

પ્રધાનમંત્રી શ્રી નરેન્દ્ર મોદીએ દેશવાસીઓને રાષ્ટ્રીય ટેકનોલોજી દિવસની શુભકામના પાઠવી છે. પ્રધાનમંત્રીએ કહ્યું કે, આપણા સર્વે નાગરિકોને રાષ્ટ્રીય ટેકનોલોજી દિવસની શુભકામના. પ્રધાનમંત્રીએ કહ્યું કે, આપણા સર્વે નાગરિકોને, ખાસ કરીને ઉત્કૃષ્ટ વૈજ્ઞાનિકો અને ટેકનોલોજી ઉત્સાહીઓને શુભકામનાઓ. આવો આપણે રોજબરોજની જીંદગીમાં ટેકનોલોજીનો ઉપયોગ વધારીએ અને સમાજમાં સકારાત્મક પરિવર્તન માટે તેનો ઉપયોગ કરીએ. જય જવાન, જય કિસાન, જય વિજ્ઞાન.
પ્રધાનમંત્રી શ્રીએ ગુજરાતના અંબાજીમાં થયેલી દુર્ઘટનાને કારણે થયેલા જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતના અંબાજીમાં એક દુર્ઘટનાને કારણે થયેલા જાનહાનિ પર ઊંડો શોક વ્યક્ત કર્યો છે. તેમણે આ ઘટનામાં ઘાયલ થયેલા લોકો માટે ઝડપથી સ્વસ્થ થવાની પણ શુભેચ્છા પાઠવી હતી. પ્રધાનમંત્રી કાર્યાલયે ટ્વીટ કર્યું; "ગુજરાતના અંબાજીમાં થયેલી દુર્ઘટનાને કારણે થયેલા જાનહાનિથી હું ખૂબ જ દુઃખી છું. હું ઘાયલોને ઝડપથી સ્વસ્થ થવાની ઈચ્છા કરું છું. અસરગ્રસ્તોને તમામ શક્ય સહાય પૂરી પાડવામાં આવી રહી છે:
ગુરૂ તેગ બહાદૂરને એમની શહાદતના દિને નમન કરતાં પ્રધાનમંત્રી

પ્રધાનમંત્રી શ્રી નરેન્દ્ર મોદીએ ગુરૂ તેગ બહાદૂરને એમની શહાદતના દિને નમન કર્યા છે. એમણે જણાવ્યું છે કે, હું ગુરૂ તેગ બહાદૂરને એમની શહાદતના દિને નમન કરૂં છું. તેઓ ખૂબ જ શુરવીર અને સમાજની સેવા માટે પ્રતિબદ્ધ હતા. તેઓ આજે પણ પ્રેરણાનાં સ્ત્રોત બની રહ્યા છે.
મંત્રીમંડળે સ્વાસ્થ્ય અને ચિકિત્સા ક્ષેત્રમાં ભારત અને સ્વાજીલેન્ડ વચ્ચે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળે ભારત અને સ્વાજીલેન્ડ વચ્ચે સ્વાસ્થ્ય અને ચિકિત્સા ક્ષેત્રમાં સહયોગ પર સમજૂતી કરાર માટે કાર્યોત્તર મંજૂરી આપી છે. આ સમજૂતી પર 9 એપ્રિલ, 2018ના રોજ હસ્તાક્ષર થયા હતા. સમજૂતી સહયોગમાં નીચે જણાવેલ ક્ષેત્રોનો સમાવેશ થાય છે :- i) દવા અને ઔષધિય ક્ષેત્રનાં ઉત્પાદનો; ii) તબીબી ઉપભોક્તા ઉત્પાદનો; iii) તબીબી સંશોધન; iv) તબીબી સાધનો; v) જાહેર આરોગ્ય; vi) ચેપી રોગ નિયંત્રણ અને દેખભાળ; vii) આરોગ્ય પ્રવાસન; અને viii) પારસ્પરિક હિતનાં કોઈપણ અન્ય ક્ષેત્ર. આ સમજૂતીને આગળ વધારવા અને તેના અમલીકરણ પર દેખરેખ રાખવા માટે કાર્યકારી સમિતિની સ્થાપના કરવામાં આવશે.